અન્ય કેટલાક અત્યંત મોજીલા ને છક્ક કરી દેનાર દ્રશ્યોમાં : 1) પહેલા બે સીન બાદ’નો મોટેલના હરેક રૂમમાં કોણ કોણ રહે છે તેનું તેમની વિચિત્રતાઓ સાથેનું મૂનિ’નું વર્ણનવાળું દ્રશ્ય 2) ફ્રી આઈસ્ક્રીમ મેળવવાની ટ્રિક્સ અને બોબી’ની ઓફિસમાં આઈસ્ક્રીમ ચાટી ચાટીને ખાવું ! 3) બચ્ચાવ’ની બોબી-બુબિઝ’ની રાડો અને બાદમાં બોબી’નું એક પેડોફાઇલ’ને ભગાવવું ! 4) મૂનિ’ની સ્કૂટી અને જેન્સી સાથેની હરેક એ રખડપટ્ટી’ના એકોએક સીન્સ અને બઘડાટી તથા એવી જ રીતે હેલી સાથે મા-દીકરીના એ દરેક કેરિંગ દ્રશ્યો 5) અધૂરા રહેલા પ્રોજેક્ટ્સના એ અવાવરું મકાનો’માં આગ લાગવી અને સામાનની તોડફોડ ! 6) હેલી’ની દોસ્ત’ના રેસ્ટોરા’માં અનહદ ખાવું અને માથાકૂટ 7) બાજુના જ એક રિસોર્ટમાં બિન્દાસ ઘુસી જઈને મૂની’ની સ્પેશિયલ લાઈવ કમેન્ટ્રી સાથે અલ્ટ્રા રિચ લંચ ખાઈ આવવું અને હેલી’ની સજળ આંખો ! 8) અને આખરે ક્લાયમેક્સ’માં મૂની’નો ” I cant say it . . . Bye ! “નો ડૂમો ભરાવી દેતો ક્લાસિક એક્ટ અને ડિઝનીલેન્ડ વાળું ઓપન એન્ડિંગ . . મૂની , હેલી અને એમની દુનિયામાં ખેંચી જનારું હાર્ટબ્રેકીંગ અને જોયફુલ મુવી એટલે અચૂકપણે જોવા જેવું ‘ ધ ફ્લોરિડા પ્રોજેક્ટ ‘ , કે જ્યાં મરેલી માછલીઓ પણ ઉછળકૂદ કરવા લાગશે , કે જ્યાં જવાની મનાઈ હોય ત્યાં તો અચૂક જવાશે જ અને જ્યાં રાસ્પબેરી અને સ્ટ્રોબેરી સાથે ખવાઈને વખોડાશે 🙂